其五
高亭发秋吹，广野多边声。谁和羌笛歌，难为愁士听。昔应县官募，希有绝幕名。奋随两校尉，西诣车师城。夷虏众且桀，汉障悬孤旌。创夷更登陴，回首涕纵横。累月鬻弩铠，援绝城遂倾。将军既效命，旧卒皆凋零。归来室家尽，门巷荆棘平。咋闻汉天子，已拔单于庭。微功不得录，委弃秋草并。
主题：战争
情感：流泪